श्रीलंका और इंग्लैंड मैच पर बारिश का साया  
श्रीलंका और इंग्लैंड के बीच विश्व कप-2011 के अंतर्गत खेले जाने वाले चौथे और अंतिम क्वार्टर फाइनल मुकाबले पर बारिश का साया मंडरा रहा है।
श्रीलंका और इंग्लैंड के बीच आईसीसी क्रिकेट विश्व कप-2011 के अंतर्गत खेले जाने वाले चौथे और अंतिम क्वार्टर फाइनल मुकाबले पर बारिश का साया मंडरा रहा है। यहां तेज हवा चलने के साथ-साथ तेज बारिश होने की भविष्यवाणी की गई है।  श्रीलंका और इंग्लैंड के बीच शनिवार को आर. प्रेमदासा स्टेडियम में यह मुकाबला खेला जाना है।  शुक्रवार को रिमझिम बरसात होने के बाद श्रीलंकाई टीम को सुबह का अभ्यास रद्द करना पड़ा था।   इसके अलावा दोपहर को तेज बारिश आने के बाद पूरे आउटफील्ड को ढक दिया गया।  उल्लेखनीय है कि श्रीलंका और ऑस्ट्रेलिया के बीच छह मार्च को खेला जाने वाला एक लीग मुकाबला भी 32.5 ओवरों के बाद बारिश की भेंट चढ़ गया था।  विश्व कप में नॉकआउट, सेमीफाइनल और फाइनल मुकाबलों के लिए एक रिजर्व दिन भी रखा गया है। यदि किसी कारणवश मैच निर्धारित समय पर नहीं होता तो इस मैच के लिए एक दिन का अतिरिक्त समय रिजर्व रखा गया है। ताकि उस मैच को अगले दिन खेला जा सके।